Rikunarita-ORG/Wikinium huggingface dataset:
# Tamil tili

| Tamil tili |
| --- |
|  |
| Milliy nomi | தமிழ் va تَمِۻْ |
| Mamlakatlar |
Shri Lanka, Singapur |
| Soʻzlashuvchilarning umumiy soni | 75 000 000 |
| Alifbosi | Tamil script, Vatteluttu, Koleluttu va arab yozuvi |
| Til kodlari |
| ISO 639-1 | ta |
| ISO 639-2 | tam |
| ISO 639-3 | tam |

Tamil
**Tamil tili** (mahalliy: தமிழ்) — Hindistonning eng janubiy tillaridan biri hisoblanib, dravid tillari oilasiga mansubdir. Bu tilda janubiy Hindistonda soʻzlashiladi, aniqrogʻi Tamil Nadu shtatining rasmiy tilidir.

Tamil tili — dravid tillarining jan. guruhiga mansub. Hindistondagi Tamilnad shtatining rasmiy tili, Singapurda 4 ta rasmiy tildan bittasi. Hindistondan tashqari ShriLanka, Myanma, Malayziya va boshqa joylarda tarqalgan. Hammasi boʻlib 65 mln. dan ortiq (1996) kishi soʻzlashadi.

3 ta lahja guruhi bor: shim.sharqiy, gʻarbiy va janubiy. ShriLanka laxjasi jan. guruhga yaqin turadi. Morfologiya va sintaksisda oʻziga xos hodisalar mavjud. Mas., feʼllarning "kuchli". "oʻrtacha" va "kucheiz" ga boʻlinishi. Soʻz yasalishi va leksikada (jumladan, ijtimoiysiyosiy va ilmiy terminologiyada) boshqa hind tillariga nisbatan sanskrit tilidan kamroq soʻz olishi bilan ajralib turadi.

Hozirgi adabiy til meʼyorlari III—IV asrlarda shakllangan, XIII—XIV asrlarda uzilkesil qayd etilgan. Tamil tilining adabiy va ogʻzaki shakli oʻrtasida jiddiy fonetikmorfologik farqlar bor, biroq adabiy va yozma shakllarning yaqinlashuvi kuzatilmokda. Yozuvi braxmining jan. shaklidan kelib chiqqan. Eng qad. epigrafik yodgorliklar mil. av. 2— I asrlarga mansub.

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# A kapella

Oʻgʻil bolalar xori a kapella ijro etmoqda
**A kapella** (italyancha: *„a cappella“*) — cholgʻular joʻrligisiz xor tomonidan ijro qilinadigan musiqiy asar.

## Tarixi

Yale Whiffenpoofs a kapella guruhi „Bright College Years“ qo‘shig‘ini ijro etmoqda
Professional xor sanʼati uslubi sifatida oʻrta asrlarda katolik cherkovidagi diniy marosimlarda yuzaga kelgan. Niderland maktabi namoyandalari, Italiya kompozitorlari (J. Palestrshsh va boshqalar) ijodida oʻz choʻqqisiga koʻtarilgan. Uygʻonish davridan boshlab kapella uslubi dunyoviy xonandalik sanʼatida, xususan, madrigal turidagi xonaki vokal janrida rivojlandi. Unda inson ovozining boyligi va goʻzalligi toʻla namoyon boʻlgani uchun turli davr kompozitorlarining bu uslubga qiziqishi kuchayib borgan (F. Shubert, I. Brams, B. Bartok, S. Taneyev, G. Sviridov va boshqalar). Mazkur uslubda kuylash bolgar, gruzin, rus, eston va boshqa xalqlar ijodida ham keng tarqalgan.

Oʻzbekistonda 1940-yillardan rivojlanishni boshlagan. A kapella janri asoschisi Mutal Burhonov hisoblanadi. Uning anʼanalarini Oʻrta Osiyo kompozitorlari va oʻzbek kompozitorlaridan Sobir Boboyev, M. Nasimov, Ikrom Akbarov, Botir Umidjonov, Mustafo Bafoyev va boshqalar davom ettirishgan.

## Yana qarang

* Kapella
* Nashida

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# The Times of India

**The Times of India** (tarjimasi „Hindiston davri“) — Hindistonda ingliz tilida chiqadigan eng nufuzli kundalik gazeta. 1838-yildan Ahmadobod, Bombay va Dehlida nashr etiladi.

## Havolalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Rotten Tomatoes

| Rotten Tomatoes |
| --- |
|  |
|
 Screenshot
 |
| Tijoratmi |
Ha |
| Roʻyxatdan oʻtish |
majburiy emas |
| Muassisi | * Fandango Media: WarnerMedia (25%) NBCUniversal (75%)
 |
| Ochilgan sanasi |
12-avgust, 1998-yil (1998-08-12) |
| Alexa reytingi | ▲ 681 (2019-yil 17-avgust (2019-08-17) holatiga koʻra) |
| URL | rottentomatoes.com |

**Rotten Tomatoes** (talaffuzi: *roten tomeytos*; tarjimasi „chirigan pomidorlar“) filmlar va teleseriallar haqida taqriz yigʻuvchi veb-saytdir. Saytga 1998-yilning avgustida Berkeleydagi Kaliforniya universiteti talabalari — Senh Duong, Patrick Y. Lee va Stephen Wang asos solishgan.

## Yana qarang

* AllMovie
* Metacritic
* Internet Movie Database (IMDb)

## Manbalar

## Oʻqish uchun

* *Wilkinson, Alissa* „CinemaScore, Rotten Tomatoes, and movie audience scores, explained“. *Vox* (13-avgust 2018-yil).
* Frey, Mattias; Sayad, Cecilia*. Film Criticism in the Digital Age*. Rutgers University Press, 20-aprel 2015-yil. ISBN 9780813570747.

## Havolalar

* Rasmiy sayti (inglizcha)
# Love today

Love Today — 2022-yilgi hind tamil tilidagi romantik komediya-drama filmi boʻlib, Pradeep Ranganatan tomonidan Komalidan keyingi ikkinchi rejissyorlik tashabbusida yozilgan va rejissyorlik qilgan hamda Kalapathi S. Aghoram tomonidan AGS Entertainment bayrogʻi ostida prodyuserlik qilgan. Filmda Pradeep Ranganatanning oʻzi ishtirok etadi. uning aktyorlik debyuti), bosh rollarda Ivana, Raveena Ravi, Yogi Babu, Sathyaraj va Raadhika Sarathkumar. Film musiqasi va partiturasi Yuvan Shankar Raja tomonidan yozilgan, kinematografiya Dinesh Purushotaman tomonidan, montaji Pradeep E. Ragav tomonidan amalga oshirilgan.

Bu Yogi Babu, Pradeep Ranganatan va Pradeep E. Ragavning 2019-yilgi “Comali” filmidan keyingi ikkinchi hamkorligi. Film asosan Chennay va Pondicherrida suratga olingan. Love Today kinoteatrlarda 2022-yil 4-noyabrda chiqarildi va tanqidchilar va tomoshabinlarning ijobiy sharhlarini eʼlon qildi. Film kassada tanqidiy va tijoriy muvaffaqiyatga erishdi, film ₹5 krr byudjetga nisbatan 70 krrdan ortiq daromad keltirdi va 2022-yilda eng yuqori daromad keltiruvchi Tamil filmlaridan biriga aylandi.

**Rivojlanish**
# Kriket

Kriket| Eng yuqori boshqaruvchi tashkilot |
Xalqaro Kriket Kengashi |
| Boshqa nom(lar)i |
Kriket |
| Qachondan beri |
1909-yil |
| Xarakteristikalari |
| Kontakt |
bor |
| Aralash jins |
ha |
| Turkum |
jamoaviy oʻyin |
| Anjom |
bita, toʻp |
| Oʻynaladigan joy |
Maydon |
| Olimpik oʻyin |
ha |
| Paralimpik oʻyin |
yoʻq |
| Mintaqa |  {{{name}}} Butun Dunyo |

Kriket (in'gliz tili: Cricket) — 11 nafardan iborat 2 koʻmondo orosindo, chubuq va toʻp koʻmayi ila, markazinda 20 metr (22 yord) uzunlugʻundo duzbujoqli bir soha oʻlon oʻvol bir makondo oʻynonon bir koʻmondo oʻyunudur. Duzbujoqli sohanin bir ujundo yer olon otiji vaziyyatindaki koʻmondonin oʻyunchusu toʻpu, vuruju moʻvqeyindaki koʻmondo oʻyunchusunun oʻldugʻu digar ujo doʻgʻru otoroq, vurujunun orxosindo oʻlon qolo banzari qurgʻuyo (viket) daydirmaya, vuruju isa galan bu toʻpun qurgʻuyo daymasina monea toʻratmak uchun alindaki chubuq koʻmayi ila toʻpo vurmogʻo cholishor. Muvaffaqiyyatli bir vurushun ordindon otiji koʻmondo oʻyunchulori toʻpu tutmogʻo cholishorkan, sohada yer olon vuruju do qorshisindoki qurgʻuyo doʻgʻru qochor. Toʻp, oʻyun sohasi xorijina chixmodon tutulso ron odi verilan adadlardan 1, oʻyun sohasi xorijina chixorso 4, yera hech daymadan oʻyun sohasi xorijina chixorso 6 xol qozonor va vuruju moʻvqeyinda ikan an choʻx adada chotmogʻo cholishor. Otiji koʻmondo isa toʻpu qurgʻulordon har honsi birina daydirarak, qorshilonon toʻpu yera daymadan tutoroq va yo bazi mustasno hollordo vurujulori oʻyun xorijinda qoʻymogʻo cholishor. Oʻyun xorijinda qolon oʻyunchunun yerina boshqo bir oʻyunchu girarkan, otiji koʻmondo isa oʻver odi verilan har olti otishdon bir otijisini dayishdirmak majburiyyatindadir.
# Haydarobod (shahar)

**Haydarobod** — Hindistondagi shahar, Dekan yassitogʻligining markaziy qismida, Musi va Usi daryolari qoʻshilgan yerda joylashgan. And-hra-Pradesh shtatining maʼmuriy markazi. Aholisi 3,04 mln. kishi (2001). Hindiston janubiy qismining muhim iqtisodiy, tarixiy va madaniy markazi. Toʻqimachilik, oziqovqat, kimyo-farmatsevtika, tamaki, qogʻoz, oyna-shisha sanoati korxonalari mavjud. Transport, energetika, elektrotexnika mashinasozligi rivojlangan. Aviatsiya jixrzlari, qurol-yarogʻlar ishlab chiqariladi. Hunarmandchilik rivojlangan, qoʻlda uy-roʻzgʻor buyumlari, badiiy buyumlar tayyorlanadi, matolar toʻqiladi. Markaziy geofizika boshqarmasi, muzeylar (arxeologiya, Yevropa va Sharq sanʼati) bor.

Shaharga XVI asr oxirlarida asos solingan. 1924—56 yillarda Haydarobod rojaligining poytaxti, keyinchalik Haydarobod shtati, 1956-yildan AndhraPradesh shtatining maʼmuriy markazi. Meʼmoriy yodgorliklaridan Chor-Minor Zafar arki (1591), Makka Masjid (XVII asr), Golkonda qalʼasi qoldiqlari (XVI—XVII asrlar), Usmoniya universiteti majmuasi (XX asr) bor.

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Telugu tili

| Telugu tili |
| --- |
|  |
| Milliy nomi |
తెలుగు |
| Mamlakatlar | Hindiston |
| Rasmiylik holati |  Hindiston
* Andhra Pradesh
* Telanqana
 |
| Soʻzlashuvchilarning umumiy soni |
80 milliondan ortiq |
| Oʻrni |
13-17 |
| Turkumlanishi |
| Turkum |
Yevroosiyo tillari |
| Til oilasi |
Dravid tillari |
| Alifbosi |
tegulu |
| Til kodlari |
| ISO 639-1 |
te |
| ISO 639-2 |
tel |
| ISO 639-3 |
tel |

Telugu (andhra) tili - dravid tillaridan biri. Hindistonning Andhra Pradesh shtatining rasmiy tili, qoʻshni shtatlar, shuningdek, Shri Lanka, JAR, Myanma, Malayziya, Singapur va boshqa joylarda tarqalgan. Hammasi boʻlib 75 mln. dan ortiq (1996) kishi soʻzlashadi. Telugu tili lahjalari 4 guruhga boʻlinadi: shim.sharqiy, markaziy, shim.gʻarbiy va janubiy. Ular oʻrtasidagi fonetik va morfologik tafovutlar uncha katta emas. Telugu tilida grammatik jihatdan oʻziga xos hodisalar mavjud: 1 va 2 shaxs kishilik olmoshlarining maxsus shakllari, tuslanishli va tuslanisheiz feʼllarning ayrim koʻrsatkichlari. Eng qad. yodgorliklari 525—600-yil larga mansub. Adabiy til XIV—XVII asrlarga kelib shakllangan hamda unga sanskrit va prakrit tillari kuchli taʼsir oʻtkazgan. XIX asr boshida Telugu tilining adabiy shakli ogʻzaki tildan jiddiy farq qilib qoldi XIX asr oxiridan ogʻzaki soʻzlashuv tiliga yaqin yangi adabiy til uchun harakat boshlandi. Yozuvi brahmining jan. shaklidan kelib chiqqan.

## Adabiyotlar

* Petrunicheva Z. N., Yazoʻk telugu, M., 1960.

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Chennay

**Chennay** (1996-yilgacha Madras) -Hindistonning janubiy qismidagi shahar, Bengaliya qoʻltigʻi sohilida. Tamilnad shtatining maʼmuriy markazi. Aholisi 6,8 mln. kishi (2001).

Iqlimi issiq, yanvarning oʻrtacha temperaturasi 24°, iyulniki 32°. Yiliga oʻrtacha 1200 mm yogʻin yogʻadi. Tez-tez boʻlib turadigan tropik siklonlar shaharga katta zarar keltiradi. Chennay kattaligi jihatdan mamlakatda Mumbay, Dehli, Kalkuttadan keyin 4-oʻrinda turadi. Chennay – Hindistonning eng katta portlaridan. Transport yoʻllarining yirik chorrahasi. Aeroporti xalqaro ahamiyatga ega. Yirik sanoat, savdo-moliya va madaniyat markazi. Chennayda mamlakat sanoat mahsulotining asosiy qismi ishlab chiqariladi. Toʻqimachilik (ip gazlama), mashinasozlik (jumladan vagonsozlik, harbiy), metallsozlik sanoatlari rivojlangan. Neft qayta ishlanadi. Oziq-ovqat, tamaki, poligrafiya, elektronika, sement, koʻn poyabzal sanoati korxonalari mavjud. Universitet (1857), Hindiston geografiyasi jamiyati, ilmiy tadqiqot institutlari, texnika instituti, musiqa akademiyasi, markaziy kutubxona, davlat muzeyi, Milliy badiiy galereya, teatr, kinostudiya, rasadxona va boshqalar bor. Chennay oʻrnidaXVII -asr boshlarida baliqchilarning Madraspatam nomli qishlogʻi boʻlgan. Angliyaning Ost-Indiya kompaniyasi bu yerda qalʼa qurib (1639-1640), bosh qarorgohini koʻchirib keltirgan. Oʻsha vaqtdan Chennay inglizlarning Hindistondagi harbiy tayanch bazasi va savdo punkti hisoblanadi. 1746-1749 – yillarda fransuzlar qoʻl ostida boʻlgan. XVIII-asrning 2-yarmi va XIX-asr boshida Chennay inglizlarning Hindistonning janubi-sharqiy qismidagi bosib olgan yerlarining siyosiy-maʼmuriy markazi. Hindiston mustaqillikka erishgach (1947), Chennay Madras (1969-yildan Tamilnad) shtatining maʼmuriy markazi. Chennay yaqinida tamil meʼmorligi yodgorliklaridan Maqabalipuram majmuasi saqlangan.

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Premyera

**Premyera** (frans. premure — birinchi) — spektakl, estrada, sirk tomoshalari, yangi kinofilm (telefilm) ning birinchi bor ommaviy namoyish qilinishi.

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Bollivud

**Bollivud** (hindcha:  *बॉलीवुड*, inglizcha: *Bollywood*) — Hindistonning Mumbay (avvalgi nomi — Bombey) shahrida joylashgan kino sanoati markazi. Nomi „Bombey“ va „Gollivud“ soʻzlari qoʻshilishidan yasalgan. Filmlarni suratga olishni 1890-yillarda boshlagan. Keyinchalik Hindiston kino sanoatining eng yirik markazlaridan biriga aylangan. Raj Kapoor, Mehboob Khan, Guru Dutt, Bimal Roy, Manmohan Desai, Karan Johar kabi rejissyorlar Bollivud rivojiga katta hissa qoʻshgan. Dilip Kumar, Raj Kapoor, Amitabh Bachchan, Shah Rukh Khan, Aamir Khan, Salman Khan, Madhuri Dixit, Sridevi, Kajol va boshqalar Bollivudning eng mashhur aktyorlaridir.

## Manbalar
# Dehli

Qutb Minar
**Dehli** — Hindiston poytaxti va Dehli ittifoqdosh hududining maʼmuriy markazi. Aholisi 11,7 mln. kishi (2007). Hindistonning shim.-gʻarbida Jamna daryosi boʻyida, dengiz sathidan 216 m balandlikda joylashgan. Dehlida iyul oyining oʻrtacha temperaturasi 31°, yanvar niki 14,2°. Bir yilda oʻrtacha 660 mm yogʻin yogʻadi.

Hoz. Dehli qadimgi Indraprastxa (Indarpat) sh. yaqinida VIII asrning 1-yarmida barpo etilgan. 1206 yildan Dehli sultonligining, 1526 yildan Boburiylar saltanatining poytaxti (Dehli shahrini poytaxt tutgan hukmdorlarning deyarli barchasi turkiylar boʻlgan). 1803 yilda Dehlini inglizlar bosib oldi. 1857—1859 yillarda shahar hind milliy qoʻzgʻolonining muhim markazlaridan biri boʻlgan. 1911 yildan Britaniya Hindistonining poytaxti, oʻsha yildan Dehlining janubiy-gʻarbida Yangi shahar (Nyu-Deli) qurila boshladi. 1947 yildan mustaqil Hindiston poytaxti, 1950 yildan Hindiston Respublikasi poytaxti.

Dehli — mamlakatning yirik iqtisodiy va madaniy markazi. Hindiston shim.dagi muhim transport yoʻllari tuguni. Bu yerdan mamlakatning turli tomoniga va chet mamlakatlarga temir yoʻl, avtomobil va havo yoʻllari ketgan. Dehlida 3 ta aeroport mavjuDehli Shaharda poytaxt aholisi ehtiyoji uchun mahsulot ishlab chiqaradigan sanoat tarmoqlari: toʻqimachilik, tikuvchilik, trikotaj, koʻn poyabzal, oyna-keramika, kimyo-farmatsevtika, elektronika, metallsozlik va mashinasozlik koʻproq rivojlangan. Dehli qadimdan anʼana boʻlib kelayotgan badiiy hunarmandchilik (fil suyagi oʻy-makorligi, nafis zargarlik buyumlari, oltin va kumush buyumlar i. ch.) bilan ham mashhur.

Dehlining eski qismi — Shohjahonobodda qaDehli meʼmoriy va sanʼat yod-gorliklaridan shahar devori (qisman) darvozalari bilan, Dehli jome masjidi, Laʼl-Qila (Qizil fort) saroy kompleksida Boburiylar davrining oq marmardan ishlangan saroylari (RangMahal, Devoni-Om, Devoni-Kxas, barchasi 1639—1648 yillarda qurilgan), Marvarid masjid (1660) bor. Eski shahardan jan.ga tomon Feruzobod sh. vayronalari (1351—1388), Kulon (1380) va Qilai-Koʻhna (1545) masjidlari bilan Purana-Qila saroy-qoʻrgʻon ansambli (1540), Humoyun maqbarasi (1565) va b. saqlangan. Dehlining eski qismidan 20 km janubda 4 ta shaharqalʼa mavjud: Siri (1303 yilda qurila boshlagan), Jahonpanoh (XIV asr), Toʻgʻloqobod (1325, Gʻiyosiddin maqbarasi) va Laʼl-Kot (XII asr oxiri). Laʼl-Kotda Temir ustun (415), Quvvat ul-Islom masjidi (1193 yilda qurila boshlagan), Qutb Minor minorasi, Eltutmish maqbarasi (1235 yildan boshlab) mavjuDehli Dehlining yangi qismi katta maydonlar, bogʻlar va ulardan boshlangan keng koʻchalardan iborat boʻlib, u yerda „Hindiston Darvozasi“, markaziy hukumat qarorgohi, maʼmuriy idoralar, banklar va b. joylashgan. 2 ta universitet, koʻplab kollej va in-tlar, Sanʼat va b. akademiyalar, badiiy galereyalar, muzeylar, Mahatma Gandi va Javoharlal Neru memorial muzeylari, teatrlar, Milliy muzey, amfiteatr, rasadxona va b. bor. Koʻplab zamona-viy turar joy binolari qurilgan.

## Adabiyot

* OʻzME. Birinchi jilDehli Toshkent, 2000-yil
# Cadbury

Cadbury| Turi |
Shoʻba (korxona) |
| Tarmogʻi |
qandolatchilik |
| Egasi |
Mondelez International |
| Qachon asos solingan |
1824-yil 4-mart |
| Joylashuvi |
Uxbridge Business Park, Katta London, Angliya |
| Asoschi(lari) |
John Cadbury |

**Cadbury** – shtab-kvartirasi Londonda (Uxbridge, Hillingdon) joylashgan Britaniya qandolatchilik kompaniyasi. Kompaniya qandolatchilik ishlab chiqarish boʻyicha jahon yetakchilaridan biri hisoblanadi.

## Tarixi

Taʼsischilar – Quaker Cadbury oilasi.

Kompaniya 2008-yil may oyida oʻzining global qandolatchilik biznesini AQSh ichimliklar boʻlimidan ajratishdan oldin **Cadbury Schweppes** nomi bilan mashhur boʻlgan.

## Egalari va boshqaruvi

Kompaniya aksiyalari London fond birjasida roʻyxatga olingan va FTSE 100 fond indekslarini hisoblash bazasiga kiritilgan (aksiyalarning deyarli 100% erkin sotuvda). 2010-yil yanvar holatiga koʻra, eng yirik egalari Credit Suisse Group (7,38%), Legal & General Group (5,11%).

2010-yil yanvar oyida Cadbury direktorlar kengashi Amerikaning Kraft Foods kompaniyasi 11,9 milliard funt sterlingga (19,7 milliard dollar) sotib olish taklifini qabul qilgani eʼlon qilingan.

Direktorlar kengashi raisi – Roger Karr, bosh ijrochi direktor – Todd Stitzer

## Faoliyati

 Novgorod viloyati Chudovo shahridagi Cadbury shokolad fabrikasi (1997-yilda ochilgan va 2017-yilda yopilgan)
Cadbury qandolat (ayniqsa shokolad) va saqich ishlab chiqaradi.

2007—2008-yillardagi samaradorlik koʻrsatkichlari: xodimlarning umumiy soni – 71,7 ming kishi; daromad 7,971 million funt, sof daromad – 407 million funt.

### Brendlari

Kompaniyaning baʼzi brendlari: Cadbury, Dirol, Tempo, Malabar, Picnic, Stimorol, Wispa, Halls, Compliment, Fruit & Nut, Whole Nut, Love Is…, Cadbury Dairy Milk, Chicklets, Bubbaloo, Cadbury Creme Eggne, Denty, Clorets, Eclairs, Flake, Green & Black’s, Hollywood, The Natural Confectionery Company, Trident.

## Manbalar

## Havolalar

* Cadbury plc rasmiy sayti (Wayback Machine saytida 2011-11-22 sanasida arxivlangan)(ingl.) )